* I 1915 var spærrereglen, at et parti skulle have opnået mindst ét mandat i et af hovedområderne ''Jylland'', ''øerne'' eller ''København-Frederiksberg'' for at deltage i fordelingen af tillægsmandater.<ref name="dom"/>
* I 1920 blev reglen ændret til at et parti skulle have opnået mindst ét kredsmandat, eller i mindst ét af de tre hovedområder mindst lige så mange stemmer som der i gennemsnit var afgivet pr. mandat (kreds- og tillægsmandater) i landet som helhed for at deltage i fordelingen af tillægsmandater.<ref name="dom"/>
* I 1939 blev reglen ændret til at et parti i mindst ét af de tre hovedområder skulle have fået mindst lige så mange stemmer som der i gennemsnit var afgivet pr. kredsmandat i landet som helhed for at deltage i fordelingen af tillægsmandater. Reglen gjaldt ved [[Folketingsvalget 1939|folketingsvalget i 1939]], men bortfaldt med forkastelsen af [[grundlovsforslaget af 1938]] ved en [[folkeafstemning]] 23. maj 1939.<ref name="dom"/>
* I 1953<ref>Lov nr. 171 af 31. marts 1953.</ref> blev reglen ændret til at et parti skulle have opnået mindst ét kredsmandat, eller mindst 60.000 stemmer i hele landet, eller i alle tre hovedområder mindst lige så mange stemmer som det gennemsnitlige antal gyldige stemmer der i området var afgivet pr. kredsmandat for at deltage i fordelingen af tillægsmandater.<ref name="dom"/> Reglen medførte, at [[De Uafhængige]] med 58.573 stemmer (2,70 % af de gyldige stemmer), men ingen kredsmandater, ikke opnåede repræsentation i Folketinget ved [[Folketingsvalget 22. september 1953|valget 22. september 1953]].
* I 1961<ref>Lov nr. 208 af 16. juni 1961.</ref> blev reglen at et parti skulle have opnået mindst ét kredsmandat, eller i mindst to af de tre hovedområder mindst lige så mange stemmer som det gennemsnitlige antal gyldige stemmer der i området var afgivet pr. kredsmandat, eller mindst 2 % af de afgivne gyldige stemmer i hele landet for at deltage i fordelingen af tillægsmandater.<ref name="dom"/> Denne regel gælder fortsat, bortset fra at de tre hovedområder som landet inddeles i, nu er ''Hovedstaden'', ''Sjælland-Syddanmark'' og ''Midtjylland-Nordjylland''.<ref>{{Cite web | url=https://www.retsinformation.dk/forms/R0710.aspx?id=162511 | title=Folketingsvalgloven - Bekendtgørelse af lov om valg til Folketinget | publisher=[[retsinformation.dk]]}}</ref>
Psykologi Politik Samfund Historie Politiske_valg Sikkerhed Mellemmenneskelige_forhold